Egert Juuse

Egert Juuse (sündinud 15. märtsil 1982 Tallinnas) on eesti majandusteadlane ja kergejõustikukohtunik.ETIS

Elulugu
Ta lõpetas 2001. aastal Tallinna Üldgümnaasiumi ja 2006. aastal Tallinna Tehnikaülikooli humanitaarteaduskonna haldusjuhtimise eriala cum laude.

Ta sai 2010. aastal Tallinna Tehnikaülikooli sotsiaalteaduskonna Ragnar Nurkse innovatsiooni ja valitsemise instituudist tehnoloogia valitsemise erialal magistrikraadi ja kaitses 2016. aastal sealsamas doktoritöö "Financial Fragility and Economic Instability in the Context of Transition Economies: The Case of Estonia" (Finantsiline haavatavus ja majanduslik ebastabiilsus üleminekuriikide kontekstis Eesti näitel; juhendaja Rainer Kattel). 

Ta töötab alates 2007. aastast Tallinna Tehnikaülikooli Ragnar Nurkse innovatsiooni ja valitsemise instituudis, sealhulgas alates 2017. aastast teadurina.

Teaduspublikatsioone
 2016 "Regulatory Convergence, Financialization and Hollowing Out of the State: The Case of Financial System in Estonia". // Halduskultuur - Administrative Culture, 17 (1). Lk 19−46
 2015 "'Latin Americanization' of the Estonian Economy - Institutional Analysis of Financial Fragility and the Financialization Process". // Journal of Post Keynesian Economics, 38 (3). Lk 399−425

Spordikohtunikuna
Tegutsenud alates 1997. aastast kergejõustikukohtunikuna. Alates 2006. aastast Eesti Kergejõustikuliidu kohtunik, sealhulgas aastatel 2006–2010 kohtunikekogu juhatuse liige. 

2008. aastal sai ta Euroopa Kergejõustikuliidu tehnilise esindaja (Area Technical Official; ATO) kvalifikatsiooni. Ta on Euroopa Kergejõustikuliidu ja Euroopa Kergejõustiku Assotsiatsiooni kohtunike kogu liige ja kohtunik.

Tegevus muusikas
 2009 Noortebänd žürii liige
 Eesti Autorite Ühing, liige
 Eesti Esitajate Liit, liige

Viited

Välislingid
 ETIS


Kategooria:Eesti majandusteadlased
Kategooria:Eesti spordikohtunikud
Kategooria:Tallinna Kristiine Gümnaasiumi vilistlased
Kategooria:Tallinna Tehnikaülikooli vilistlased
Kategooria:Sündinud 1982